艾力寶雲咖啡店被反以色列示威者逼講口號 發火搶走手機
2024年04月24日 15:02
東網電視
更多新聞短片
面臨《Rust》片場槍擊案審訊的美國男星艾力寶雲(Alec Baldwin),前日(22日)於紐約一間咖啡店遇到網名為「Crackhead Barney」的非裔左翼份子女網紅,參與反以色列示威的她,一邊以手機對住艾力拍片,一邊逼他說出「解放巴勒斯坦」與質問他為何殺死女攝影師:「你做乜殺死個女士?你殺咗個女士,又唔使坐監。唔使坐監呀艾力。你擺咗個無辜嘅人坐監呀,艾力寶雲。解放巴勒斯坦呀艾力。只係講一次,我就會放過你。我會放過你,我發誓。」
艾力不勝其煩,走到咖啡店門口請Crackhead Barney離開,對方不從,艾力就表示會報警求助。Crackhead Barney爆粗說:「X以色列。X猶太復國主義,唔該你講出嚟。」艾力向店員求助後,忍無可忍,突然出手搶去Crackhead Barney的手機,中斷約1分鐘的影片,並行落樓梯離開咖啡店。Crackhead Barney不斷嘗試搶回手機,糾纏一輪,最終艾力歸還手機,憤而遠去。大部份網友都認為該名左翼份子太過火,就算平常不撐艾力,今次也會撐他。